NEUVOSTON ASETUS (ETY) N:o 457/80,

annettu 18 päivänä helmikuuta 1980,

viinitilojen lopettamispalkkiojärjestelmästä Ranskassa ja Italiassa

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 43 artiklan,

ottaa huomioon komission ehdotuksen(),

ottaa huomioon Euroopan parlamentin lausunnon(),

ottaa huomioon talous- ja sosiaalikomitean lausunnon(),

sekä katsoo, että

viinikaupan yhteisestä järjestämisestä 5 päivänä helmikuuta 1979 annetussa neuvoston asetuksessa 337/79(), sellaisena kuin se on viimeksi muutettuna asetuksella (ETY) N:o 454/80(), tarkoitettujen tuotteiden ala on tällä hetkellä merkittävästi ylijäämäinen,

tiettyjen viininviljelmäalojen väliaikaisen ja lopullisen lopettamisen palkkioista sekä uudelleenistutuksen luopumispalkkiosta 18 päivänä helmikuuta 1980 annetun neuvoston asetuksen (ETY) N:o 456/80() tehon enimmäistämiseksi suotuisissa olosuhteissa pitkällä aikavälillä on tärkeää tarjota iäkkäille viinintuottajille mahdollisuus lopettaa viljely kärsimättä suuria taloudellisia menetyksiä; tämä tavoite voidaan saavuttaa myöntämällä näille viinintuottajille vuosittainen palkkio tai, jos kyseessä ovat sivutoimiset viljelijät, kertapalkkio, joka on laskettu heidän viljelemiensä viininviljelmäalojen perusteella,

perheenjäseniä työllistävien tilojen häviäminen voi aiheuttaa näille tulonmenetyksiä,

olisi säädettävä edunsaajan perheelle ensiksi mainitun kuolemasta aiheutuneiden tulonmenetysten korvaamisesta,

suunnitellut toimenpiteet ovat yhteisön etujen mukaisia ja tähtäävät perustamissopimuksen 39 artiklan 1 kohdan a alakohdassa määriteltyjen tavoitteiden toteuttamiseen, mukaan lukien yhteismarkkinoiden moitteettomaan toimintaan tarpeelliset rakennemuutokset; ne ovat siten yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(), sellaisena kuin se on viimeksi muutettuna asetuksella (ETY) N:o 929/79(), 6 artiklan mukaisesti yhteistä toimintaa, ja

kun otetaan huomioon toteutettavat tavoitteet ja mahdolliset vaikutukset markkinatilanteeseen, yhteisön on syytä rahoittaa 40 prosenttia tässä asetuksessa säädettyjen palkkioiden myöntämisestä aiheutuneista kuluista,

ON ANTANUT TÄMÄN ASETUKSEN:

ENSIMMÄINEN OSASTO

Palkkiot hehtaaria kohti

1 artikla

1. Sellaiset iäkkäät ranskalaiset ja italialaiset maanviljelijät, joiden tulot ovat suurelta osin peräisin viininviljelystä, voivat saada omasta hakemuksestaan ja tässä asetuksessa annetuin edellytyksin maataloustuotannon lopettamistukea.

2. Edellä 1 kohdassa tarkoitettu tuki myönnetään maataloudesta luopumisen edistämisestä ja viljelysmaan käyttämisestä rakenteiden parantamiseksi 17 päivänä huhtikuuta 1972 annetun neuvoston direktiivin 72/160/ETY(), sellaisena kuin se on viimeksi muutettuna direktiivillä (ETY) N:o 73/358/ETY(), mukaisesti, sanotun kuitenkaan rajoittamatta kyseisissä jäsenvaltioissa olemassa olevia tukijärjestelmiä.

2 artikla

1. Edellä 1 artiklassa tarkoitettu tukijärjestelmä koostuu joko vuosittaisesta palkkiosta tai kertapalkkiosta, jotka on laskettu sen viininviljelyalan perusteella, jolle on maksettu:

P asetuksessa (ETY) N:o 456/80 tarkoitettua lopullisen luopumisen tukea tai

P viinitarhojen rakenteen parantamista ja käyttötarkoituksen muuttamista tietyillä Välimeren alueilla Ranskassa koskevasta ohjelmasta 19 päivänä kesäkuuta 1978 annetussa neuvoston direktiivissä 78/627/ETY() tarkoitettua käyttötarkoituksen muuttamisen erityispalkkiota.

Vuosipalkkio tai kertapalkkio myönnetään niille viininviljelijöille, joita tarkoitetaan tapauksen mukaan 2 kohdan ensimmäisessä alakohdassa tai 2 kohdan toisessa alakohdassa ja

P jotka sitä hakevat,

P joiden viininviljelyala, jolle he ovat saaneet yhtä ensimmäisen alakohdan ensimmäisessä ja toisessa luetelmakohdassa tarkoitetuista palkkioista, on vähintään 20 prosenttia käytetystä viljelyalasta,

P jotka ovat harjoittaneet viljelyä vähintään viiden vuoden ajan ennen hakemuksen esittämistä.

2. Edellä 1 kohdassa tarkoitettu vuosikorvaus varataan sellaisille viidestäkymmenestäviidestä kuuteenkymmeneenviiteen vuoden ikäisille maanviljelijöille, jotka harjoittavat maanviljelyä päätoimisesti ja sillä edellytyksellä, että heidän viljelytulonsa ovat pääosin peräisin viininviljelystä.

Edellä 1 kohdassa tarkoitettu kertakorvaus varataan sellaisille viidestäkymmenestäviidestä seitsemäänkymmeneen vuoden ikäisille maanviljelijöille, joita ei tarkoiteta ensimmäisessä alakohdassa ja joiden viininviljelystä saamat tulot ovat vähintään kaksi kolmannesta niistä heidän tuloistaan, joita ei ole saatu maanviljelystä.

3. Tässä asetuksessa määritelmät maanviljelijästä siihen liittyvine edunsaajaluokkineen ja maanviljelyn harjoittamisesta päätoimisesti ovat direktiivin 72/160/ETY mukaisesti jäsenvaltioiden antamassa kansallisessa lainsäädännössä määritellyt.

4. Edellä 1 kohdassa tarkoitetusta tukijärjestelmästä hyötyminen edellyttää:

P luopumista viininviljelystä kaikilla maatilan pöytäviinin tuotantoon tarkoitetuilla alueilla,

P edunsaajan luopumista maanviljelystä,

P tilan toiminnan itsenäisenä taloudellisena yksikkönä lopettamista ja vapautuneiden maiden luovuttamista vähintään 85-prosenttisesti muiden toimivien tilojen hallintaan tai muuhun kuin viljelykäyttöön taikka maatilatoimielimille.

Edellä 1 kohdassa esitettyjen vuosipalkkion tai kertapalkkion myöntäminen sisältää uudelleenistutusoikeuden menettämisen asetuksen (ETY) N:o 337/79 liitteessä IV a olevan d alakohdan mukaisesti ensimmäisen alakohdan ensimmäisessä luetelmakohdassa tarkoitettujen alojen osalta.

5. Edellä 1 kohdassa tarkoitettua vuosi- ja kertapalkkiota myönnetään myös sellaisille vakinaisesti tilalla työskenteleville, viidestäkymmenestäviidestä kuuteenkymmeneenviiteen vuoden ikäisille tai tapauksen mukaan viidestäkymmenestäviidestä seitsemäänkymmeneen vuoden ikäisille perheenjäsenille, jotka:

P sitä hakevat,

P ovat harjoittaneet maataloutta vähintään viiden vuoden ajan ennen hakemuksen esittämistä,

P ovat työskennelleet maatilalla, jonka toiminta itsenäisenä taloudellisena yksikkönä on lopetettu, vähintään kahden vuoden ajan ennen hakemuksen esittämistä,

P sitoutuuvat olemaan enää harjoittamatta maanviljelyä.

Tässä asetuksessa tarkoitetaan vakinaisesti maatilalla työskentelevillä perheenjäsenillä sellaisia vakinaisesti maatilalla tai tämän hallinnossa työskenteleviä työläisiä, jotka ovat tilanomistajan lähisukulaisia, kuten tämän puolisoa tai sukulaisia suoraan ylenevässä tai alenevassa polvessa.

Vuosipalkkio tai kertapalkkio voidaan myöntää ainoastaan kunkin sellaisen maatilan, jonka toiminta itsenäisenä taloudellisena yksikkönä on lopetettu, yhdelle vakinaisena työskentelevälle perheenjäsenelle.

6. Jos vuosipalkkion edunsaaja kuolee, korvaavat puoliso tai hänestä vielä riippuvaiset sukulaiset suoraan ylenevässä tai alenevassa polvessa hänet jäljelle jääneen tukikauden ajan ja korkeintaan 75 prosentin osalta 3 artiklassa tälle ajanjaksolle säädetystä määrästä.

Kun kyseessä ovat edunsaajasta vielä riippuvaiset sukulaiset suoraan ylenevässä tai alenevassa polvessa, korvaavat he edunsaajan ainostaan, jos he asuvat yhä sillä tilalla, jonka toiminta itsenäisenä taloudellisena yksikkönä on lopetettu, ja korkeintaan 604 ECUn hehtaaria viljelemätöntä viinitarhaa kohti ja edunsaajan jo saaneen vuosikorvausmäärän erotuksena saatavan määrän rajoissa.

Ensimmäinen alakohta ei koske sellaista maatilalla vakinaisesti työskentelevää perheenjäsentä, joka saa 5 kohdassa tarkoitettua vuositukea.

7. Palkkionmyöntämishakemukset on toimitettava jäsenvaltioiden nimittämille viranomaisille.

8. Tämän artiklan ja erityisesti palkkioiden myöntämisen edellytyksien soveltamista koskevat yksityiskohtaiset säännöt annetaan tarpeen mukaan asetuksen (ETY) N:o 337/79 67 artiklassa säädetyn menettelyn mukaisesti.

3 artikla

1. Vuosikorvaus ja kertakorvaus voidaan myöntää korkeintaan 5 hehtaarille maatilaa kohti.

2. Vuosikorvaus on 363 ECUa hehtaaria viljelykäytöstä poistettua viinitarhaa kohti.

Vuosikorvausta maksetaan, kunnes edunsaaja täyttää kuusikymmentäkuusi vuotta.

3. Kertakorvaus on 604 ECUa viljelykäytöstä poistettua viinitarhahehtaaria kohti.

OSASTO II

Talous- ja yleiset säännökset

4 artikla

1. Tässä asetuksessa säädetyt toimenpiteet ovat kokonaisuudessaan asetuksen (ETY) N:o 729/70 6 artiklan 1 kohdan mukaista yhteistä toimintaa.

2. Edellä 1 kohdassa tarkoitetut toimien toteutus rajoitetaan tämän asetuksen soveltamisesta laskettaviin seitsemään viinivuoteen.

Se rajataan kuitenkin koskemaan kahta ensimmäistä näistä viinivuosista, kun kyseessä on kertakorvaus kuudestakymmenestäviidestä seitsemäänkymmeneen vuoden ikäisille viininviljelijöille.

5 artikla

1. Euroopan maatalouden ohjaus- ja tukirahaston kokonaisosuus yhteisestä toiminnasta on 11,1 miljoonaa Euroopan laskentayksikköä.

2. Asetuksen (ETY) N:o 729/70 6 artiklan 5 kohtaa sovelletaan tähän asetukseen.

6 artikla

1. Jäsenvaltioiden tässä asetuksessa säädetyn yhteisen toiminnan osalta syntyneet kulut soveltuvat Euroopan maatalouden ohjaus- ja tukirahaston ohjausosaston korvattavaksi.

2. Euroopan maatalouden ohjaus- ja tukirahaston ohjausosasto korvaa kyseisille jäsenvaltioille 40 prosenttia korvattaviksi soveltuvista kuluista.

3. Edellä olevan 2 kohdan soveltamista koskevat yksityiskohtaiset säännöt annetaan asetuksen (ETY) N:o 729/70 13 artiklassa säädetyn menettelyn mukaisesti.

7 artikla

1. Korvaushakemukset koskevat kyseisille jäsenvaltioille kalenterivuoden aikana syntyneitä kuluja, ja ne esitetään komissiolle ennen seuraavan vuoden 1 päivää heinäkuuta.

2. Komissio antaa päätöksensä näistä hakemuksista yhden tai useamman kerran asetuksen (ETY) N:o 729/70 7 artiklan 1 kohdassa säädetyn menettelyn mukaisesti.

3. Ennakkoa voidaan myöntää kyseisen jäsenvaltion antamien, rahoitusta koskevien yksityiskohtaisten sääntöjen mukaisesti.

8 artikla

1. Jäsenvaltioiden on toteutettava kansallisten lainsäädännön, asetusten ja hallinnollisten säännösten mukaiset tarpeelliset toimenpiteet maksettujen summien takaisin perimiseksi, siinä tapauksessa ettei 3 artiklassa tarkoitettuja sitoumuksia ole noudatettu, sanotun kuitenkaan rajoittamatta asetuksen (ETY) N:o 729/70 8 artiklan säännösten soveltamista.

Niiden on annettava komissiolle tieto sovelletuista toimenpiteistä ja ilmoitettava tälle näihin liittyvistä hallinnollisista ja oikeudellisista menettelyistä.

2. Takaisin peritty summa maksetaan maksun suorittaneille toimielimille tai viranomaisille, jotka vähentävät siitä Euroopan maatalouden ohjaus- ja tukirahaston rahoittamat kulut suhteessa yhteisön rahoitukseen.

3. Yhteisö vastaa maksettujen summien takaisinmaksuun kykenemättömyyden aiheuttamista taloudellisista vaikutuksista suhteessa yhteisön rahoitukseen.

4. Tämän artiklan soveltamista koskevat yksityiskohtaiset säännöt annetaan asetuksen (ETY) N:o 729/70 13 artiklassa säädetyn menettelyn mukaisesti.

9 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä syyskuuta 1980.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 18 päivänä helmikuuta 1980.

Neuvoston puolesta

Puheenjohtaja

G. MARCORA

() EYVL N:o C 209, 2.9.1978, s. 13

() EYVL N:o C 6, 8.1.1979, s. 66

() EYVL N:o C 171, 9.7.1979, s. 16

() EYVL N:o L 54, 5.3.1979, s. 1

() EYVL N:o L 57, 29.2.1980, s. 7

() EYVL N:o L 57, 29.2.1980, s. 16

() EYVL N:o L 99, 5.5.1970, s. 1

() EYVL N:o L 117, 12.5.1979, s. 4

() EYVL N:o L 96, 23.4.1972, s. 9

() EYVL N:o L 326, 27.11.1973, s. 17

() EYVL N:o L 206, 29.7.1978, s. 1